smcproject/ml-wiki-sentences huggingface dataset:
ഇപ്പോൾ ഇന്ദിരാഗാന്ധി ഓപ്പൺ യൂണിവേർസിറ്റിയിൽ ട്രാൻസ്ലേഷൻ വകുപ്പിൽ പ്രൊഫസറും വകുപ്പ് മേധാവിയും ആയി പ്രവത്തിക്കുന്നു സച്ചിദാനന്ദൻ പുരസ്കാരങ്ങൾ കേരള സാഹിത്യ അക്കാദമിയുടെ ലേഖനങ്ങൾക്കുള്ള സി ബി കുമാർ അവാർഡ് , 1984 ഇന്ത്യൻ യൂത്ത് അസോസിയേഷന്റെ (കേരളം) മികച്ച പൊതു നിരീക്ഷകനുള്ള പുരസ്കാരം, 1986 കവിതക്കുള്ള കേരള സാഹിത്യ അക്കാദമി പുരസ്കാരം , 1989 കവിതാ പരിഭാഷക്കുള്ള മദ്ധ്യപ്രദേശ് ഗവണ്മെന്റിന്റെ ശ്രീകാന്ത് വർമ ഫെല്ലോഷിപ്പ് , 1990 സമഗ്ര സംഭാവനക്കുള്ള ഒമാൻ കൾചറൽ സെന്ററിന്റെ പുരസ്കാരം , 1993 മഹാകവി ഉള്ളൂർ പുരസ്കാരം , 1996 മഹാകവി പി.കുഞ്ഞിരാമൻ നായർ പുരസ്കാരം, 1997 കവിതക്കുള്ള ഭാരതീയ ഭാഷാ പരിഷദ് സംവത്സർ പുരസ്കാരം , കൊൽക്കൊത്ത , 1998 നാടകത്തിനുള്ള കേരള സാഹിത്യ അക്കാദമി പുരസ്കാരം , 1999 കേന്ദ്ര സാംസ്കാരിക വകുപ്പിന്റെ സീനിയർ ഫെല്ലോഷിപ്പ് , 1999 കവിതക്കുള്ള ഗാനകൃഷ്ടി പുരസ്കാർ , കൊൽക്കൊത്ത , 2000 കുമാരനാശാൻ പുരസ്കാരം , ചെന്നൈ , 2000 ഓടക്കുഴൽ പുരസ്കാരം , 2001 യാത്രാ വിവരണത്തിനുള്ള കേരള സാഹിത്യ അക്കാദമി പുരസ്കാരം, 2001 സാഹിത്യത്തിലൂടെ മാനവ സേവനം ചെയ്യുന്നതിനുള്ള കേരള സർക്കാറിന്റെ മാനവീയം കൾച്ചറൽ മിഷൻ പുരസ്കാരം, 2001 സമഗ്ര സംഭാവനക്കുള്ള ബഹറിൻ കേരളീയ സമാജം പുരസ്കാരം , 2002 കവിതക്കുള്ള ഗംഗാധർ മെഹർ ദേശീയ പുരസ്കാരം, സാമ്പൽപൂർ സർവകലാശാല , ഒറീസ , 2002 കവിതക്കുള്ള പന്തളം കേരളവർമ പുരസ്കാരം , 2005 ബാപ്പുറെഡ്ഡി ദേശീയ സാഹിത്യ പുരസ്കാരം, ഹൈദരാബാദ്, ആന്ധ്രാപ്രദേശ്, 2005 വയലാർ അവാർഡ്, 2005 സൗഹൃദ പുരസ്കാരം, പോളണ്ട് ഗവണ്മെന്റ്, 2005 സാഹിത്യശ്രീ, ഹിന്ദി സമ്മേളൻ, ഡെൽഹി, 2006 നൈറ്റ്‌ഹുഡ് ഓഫ് ദി ഓർഡർ ഓഫ് മെരിറ്റ്, ഇറ്റാലിയൻ ഗവണ്മെന്റ്, 2006 ശ്രീ കേരള വർമ്മ സാഹിത്യ പുരസ്കാരം, 2006 കെ കുട്ടികൃഷ്ണൻ സ്മാരക കവിതാ പുരസ്കാരം, 2007 സമഗ്ര സംഭാവനക്കുള്ള സുബ്രഹ്മണ്യ ഷേണായ് സ്മാരക പുരസ്കാരം, 2008 കടമ്മിനിട്ട രാമകൃഷ്ണൻ സ്മാരക പുരസ്കാരം, 2009 പദ്മപ്രഭാ പുരസ്കാരം, 2009 പരിഭാഷക്കുള്ള കേരള സാഹിത്യ അക്കാദമി അവാർഡ്, 2009 കേരള സാഹിത്യ അക്കാദമി ഫേല്ലോഷിപ്പ്, 2010 കുസുമരാജ് ദേശീയ പുരസ്കാരം, 2011 കേന്ദ്ര സാഹിത്യ അക്കാദമി അവാർഡ്, 2012 കുവെമ്പു ദേശീയ പുരസ്കാരം പ്രൊഫ.ജോസഫ് മുണ്ടശ്ശേരി സാഹിത്യ പുരസ്‌കാരം 2019 october എസ്.എസ്.എഫ് സാഹിത്യോത്സവ് അവാർഡ് 2019 മീം അവാർഡ് - 2019 (മർകസ് നോളേജ് സിറ്റി)
നിരസിച്ച അവാർഡുകൾ കേന്ദ്രസാഹിത്യ അക്കാദമി അവാർഡ് - ഇന്ത്യയിൽ വർഗ്ഗീയത ശക്തമായിട്ടും മോദിയുടെ കേന്ദ്ര സർക്കാർ ഇടപെടുന്നില്ലെന്ന കാരണത്താലാണ് പ്രസ്തുത സ്ഥാനം രാജി വെച്ചത്.
കൃതികൾ കവിതകൾ
അഞ്ചുസൂര്യൻ, 1971
ആത്മഗീത,  1974
കവിത,  1977, 82, 84
ഇന്ത്യൻ സ്കെച്ചുകൾ, 1978
എഴുത്തച്ഛൻ എഴുതുമ്പോൾ, 1979, 85, 87, 89
പീഡനകാലം, 1981, 89
വേനൽമഴ,  1982
രണ്ടു ദീർഘകാവ്യങ്ങൾ, 1983
സച്ചിദാനന്ദന്റെ കൃതികൾ, 1962-82, 1962-82, 1983, 87
സോക്രട്ടീസും കോഴിയും, 1984
ഇവനെക്കൂടി, 1987, 89, 90, 95, 97
വീടുമാറ്റം,1988, 2016
കയറ്റം,  1990, 2016
കവിബുദ്ധൻ, 1992
എന്റെ സച്ചിദാനന്ദൻ കവിതകൾ, ( ബാലചന്ദ്രൻ ചുള്ളിക്കാട് തിരഞ്ഞെടുത്തത്) 1993, 2014
ദേശാടനം,  1994, 1995
മലയാളം, 1996, 1998, 2003
അപൂർണ്ണം, 1998
തിരഞ്ഞെടുത്ത കവിതകൾ,  1999
സംഭാഷണത്തിന് ഒരു ശ്രമം, 2000
വിക്ക്, 2002, 2004
സാക്ഷ്യങ്ങൾ , 2004
ഗസലുകൾ, ഗീതങ്ങൾ , 2005
സച്ചിദാനന്ദന്റെ കവിതകൾ 1965-2005, അകം, മൊഴി, പുറം എന്ന് മൂന്നു ഭാഗങ്ങൾ, എഡി: റിസിയോ രാജ് 2006
അനന്തം, 2006
ഒന്നാം പാഠം, 2006
എന്റെ കവിത, 2008
മറന്നു വെച്ച വസ്തുക്കൾ , 2009
ബഹുരൂപി, 2011
30  തഥാഗതം, 2013
31 നിൽക്കുന്ന മനുഷ്യൻ ,2015
32 മലയാളത്തിന്റെ പ്രിയകവിതകൾ എഡി.
സി. വി. പി. നമ്പൂതിരി, 20I5
33 സച്ചിദാനന്ദന്റെ കവിതകൾ 1965-2015, 2016
34  സച്ചിദാനന്ദന്റെ പ്രണയകവിതകൾ, 2016
35  സമുദ്രങ്ങൾക്ക് മാത്രമല്ല , 2017
36  പക്ഷികൾ എന്റെ പിറകേ വരുന്നു,  2019
37  എന്റെ ഇന്ത്യ, എന്റെ ഹൃദയം, 2019
38  ഞാൻ ഒരു ഭാഷയാണ്‌, എഡി.
കെ. വി. തോമസ്‌,  2019
39  എന്റെ പ്രിയപ്പെട്ട സച്ചിദാനന്ദൻ കവിതകൾ, എഡി.
ജോയ് മാത്യു ,2020
40   ദുഃഖം എന്ന വീട്,  2020
41   ഒരു ചെറിയ വസന്തം , 2020
ഇല്ല വരില്ലിനി, 2021
43   ഇരുട്ടിലെ പാട്ടുകൾ , 2022
കൂടാതെ, 1965 മുതൽ 2005 വരെ എഴുതിയ (തെരഞ്ഞെടുത്ത) കവിതകൾ "അകം", "മൊഴി" എന്നിങ്ങനെ രണ്ട് സമാഹാരങ്ങളായി ഡി. സി. ബുക്സ് 2006 -ൽ പ്രസിദ്ധീകരിച്ചിട്ടുണ്ട്.
വിവർത്തന കവിതാസമാഹാരങ്ങൾ പടിഞ്ഞാറൻ കവിതകൾ മൂന്നാം ലോക കവിത കുട്ടിക്കവിതകൾ പശുവും പുലിയും,2019-20 പക്ഷിക്കവിതകൾ, 2019 ചെറുകഥകൾ
H  (Poetry from SAARC Countries,2011) SILVER ANKLET AND OTHER STORIES  ( Short stories from SAARC Countries,Delhi, 2012) POETRY FROM SAARC COUNTRIES, Colombo, Sri Lanka (Indian Editor) SONGS FROM THE SEASHORE,(Poetry from the Indian Ocean Rim,  Delhi,2014) SHABAD (World Poetry Festival Anthology, Delhi, 2015) WORDS MATTER ( Writings on Resistance, Delhi ,2016) BANARAS AND OTHER POEMS ( Kedarnath Singh’s Selected Poems)2018 SELECTED ESSAYS, K. Ayyappa Paniker (Delhi, 2017) SINGING IN THE DARK ( With Nishi Chawla, Penguin,Delhi, 2020 GREENING THE EARTH( With Nishi Chawla, Penguin, Delhi, 2022) ഹിന്ദി TANA-BANA: Indian Poetry after Independence; with Kedar Nath Singh (Delhi, 1999) അവലംബം പുറം കണ്ണികൾ സച്ചിദാനന്ദന്റെ തെരഞ്ഞെടുത്ത കവിതകൾ 1965-1998 (സായാഹ്ന ഫൌണ്ടേഷൻ) Archived 2013-08-24 at the Wayback Machine
അമരാവതി എക്സ്പ്രസ്സ്‌ ഇംഗ്ലീഷ് വിലാസം https://ml.wikipedia.org/wiki/Amaravati_Express
==18047/18048 ഹൗറ ജം -വാസ്കോ ഡ ഗാമ അമരാവതി എക്സ്പ്രസ്സ്‌== 17225/17226 വിജയവാഡ -ഹുബ്ലി  അമരാവതി എക്സ്പ്രസ്സ്‌
വിജയവാഡ മുതൽ ഹുബ്ലി വരെ സർവീസ് നടത്തുന്ന ഇന്ത്യൻ റെയിൽവേയുടെ ട്രെയിൻ സർവീസ് ആണു അമരാവതി എക്സ്പ്രസ്സ്‌.
ട്രെയിൻ നമ്പർ 17225 വിജയവാഡയിൽനിന്നും സർവീസ് ആരംഭിച്ചു ഹുബ്ലി വരെ സർവീസ് നടത്തുന്നു.
ട്രെയിൻ നമ്പർ 17226 ഹുബ്ലിയിൽനിന്നും സർവീസ് ആരംഭിച്ചു വിജയവാഡ വരെ സർവീസ് നടത്തുന്നു.
ഇരു ദിശകളിലും ഈ ട്രെയിൻ ആഴ്ച്ചയിൽ 3 തവണ സർവീസ് നടത്തുന്നു.
സൗത്ത് സെൻട്രൽ റെയിൽവേയുടെ ബേസ് വാഡ (വിജയവാഡ) വിഭാഗമാണ്‌ ട്രെയിൻ സർവീസ് നടത്തുന്നത്.
ദക്ഷിണേന്ത്യക്ക് കുറുകെ ആന്ധ്ര പ്രദേശ്‌ മുതൽ ഗോവ വരെ പോവുന്നു.
ആന്ധ്ര പ്രദേശിലെ ഗുണ്ടൂർ, നരസരോപെറ്റ്, മർകപുർ, കമ്പും, ഗിദ്ദലുരു, നന്ദ്യാൽ, മഹാനന്ദി, ഗുണ്ടുകൽ, ബെല്ലാരി എന്നീ നഗരങ്ങളിലും പട്ടണങ്ങളിലും താമസിക്കുന്നവരുടെ പ്രിയപ്പെട്ട ട്രെയിനാണ് അമരാവതി എക്സ്പ്രസ്സ്‌.
ചരിത്രപരമായ മച്ചിലിപട്ടണം – മോർമുഗോ റെയിൽവേ ട്രാക്കിലാണ് അമരാവതി എക്സ്പ്രസ്സ്‌ സഞ്ചരിക്കുന്നത്.
1950-കളിൽ മീറ്റർ ഗേജ് ട്രെയിനായി ഗുണ്ടൂർ മുതൽ ഹുബ്ലി വരെ ആരംഭിച്ചതാണ് ഈ ട്രെയിൻ സർവീസ്.
ഗുണ്ടൂർ - ഹുബ്ലി ഫാസ്റ്റ് പാസഞ്ചർ എക്സ്പ്രസ്സ്‌ ആക്കി മാറ്റിയത് 1987-നും 1990-നും ഇടയിലാണ്.
ട്രെയിനിൻറെ പേര് അമരാവതി എക്സ്പ്രസ്സ്‌ എന്നും ആക്കി.
ട്രെയിൻ കോച്ചുകൾ നീരാവി എഞ്ചിൻ ഉപയോഗിച്ചാണ്‌ യാത്ര ചെയ്തിരുന്നത്.
ഈ ട്രെയിനിൽ വാസ്കോ ഡ ഗാമ മുതൽ ഗുണ്ടൂർ വരെയുള്ള സ്ലിപ് കോച്ചും ഉണ്ടായിരുന്നു.
ഗദഗിലേക്കുള്ള സ്ലിപ് കോച്ചുകളുടെ കൂടെ ഗോമൻട്ടക് എക്സ്പ്രസ്സിലാണ് ഗുണ്ടൂരിലേക്കുള്ള സ്ലിപ് കോച്ചും ഘടിപ്പിച്ചിരിക്കുന്നത്.
ഗദഗിലേക്കുള്ള സ്ലിപ് കോച്ചുകൾ ലോണ്ടയിൽവെച്ചു മിറാജ് ഗദഗ് ലിങ്ക് എക്സ്പ്രസ്സിൽ ചേർക്കും, ഗുണ്ടൂരിലേക്കുള്ള സ്ലിപ് കോച്ച് ഗദഗിൽവെച്ച് ഹുബ്ലി ഗുണ്ടൂർ ഫാസ്റ്റ് പാസഞ്ചറിലും ചേർക്കും.
അമരാവതി എക്സ്പ്രസ്സ്‌ വന്ന ശേഷം ഗദഗിൽവെച്ചുള്ള കോച്ചുകളുടെ കൂട്ടി ചേർക്കൽ / വേർപ്പെടുത്തൽ തുടർന്നില്ല, പകരം സ്ലിപ് കോച്ചുകൾ ഹുബ്ലി വരെ സഞ്ചരിച്ചു.
1994-ൽ ട്രെയിൻ സർവീസ് വിജയവാഡ വരെ നീട്ടി.
ആദ്യ കാലങ്ങളിൽ ആഴ്ച്ചയിൽ 2 തവണയായിരുന്ന സർവീസ് 2003 മുതൽ ആഴ്ച്ചയിൽ 3 തവണയാക്കി മാറ്റി.
സതവഹന രാജവംശത്തിൻറെ ചരിത്രപരമായ തലസ്ഥാനനഗരമായിരുന്ന, ഇന്നത്തെ ഗുണ്ടൂർ ജില്ലയിലെ അമരാവതിയുടെ പേരാണ് ട്രെയിനിനു നൽകിയത്.
ദക്ഷിണേന്ത്യൻ സംസ്ഥാനമായ ആന്ധ്ര പ്രദേശിലെ അമരാവതിയിലെ ശിൽപ്പങ്ങൾ വളരെ പ്രശസ്തമാണ്, അതിനാൽ തന്നെ ദക്ഷിണേന്ത്യയുടെ സാഞ്ചി എന്നാണു അമരാവതി അറിയപ്പെടുന്നത്.
സമയക്രമപ്പട്ടിക
വിജയവാഡ ജങ്ഷൻ മുതൽ ഹുബ്ലി ജങ്ഷൻ വരെ സർവീസ് നടത്തുന്ന ട്രെയിൻ നമ്പർ 17225 അമരാവതി എക്സ്പ്രസ്സ്‌ ആഴ്ച്ചയിൽ മൂന്ന് തവണ സർവീസ് നടത്തുന്നു.
തിങ്കൾ, വ്യാഴം, ശനി എന്നീ ദിവസങ്ങളിൽ വിജയവാഡ ജങ്ഷനിൽനിന്നും സർവീസ് ആരംഭിക്കുന്നു.
19:45 ഇന്ത്യൻ സമയത്ത് വിജയവാഡ ജങ്ഷനിൽനിന്നും പുറപ്പെടുന്ന ട്രെയിൻ, അടുത്ത ദിവസം 11:20 ഇന്ത്യൻ സമയത്ത് ഹുബ്ലി ജങ്ഷനിൽ എത്തി ചേരുന്നു.
ഹുബ്ലി ജങ്ഷൻ മുതൽ വിജയവാഡ ജങ്ഷൻ സർവീസ് നടത്തുന്ന ട്രെയിൻ നമ്പർ 17226 അമരാവതി എക്സ്പ്രസ്സ്‌ ആഴ്ച്ചയിൽ മൂന്ന് തവണ സർവീസ് നടത്തുന്നു.
തിങ്കൾ, ബുധൻ, ശനി എന്നീ ദിവസങ്ങളിൽ ഹുബ്ലി ജങ്ഷനിൽനിന്നും സർവീസ് ആരംഭിക്കുന്നു.
13:30 ഇന്ത്യൻ സമയത്ത് ഹുബ്ലി ജങ്ഷനിൽനിന്നും പുറപ്പെടുന്ന ട്രെയിൻ, അടുത്ത ദിവസം 05:00 ഇന്ത്യൻ സമയത്ത് വിജയവാഡ ജങ്ഷനിൽ എത്തി ചേരുന്നു.
17225 അമരാവതി എക്സ്പ്രസ്സിനു വിജയവാഡ ജങ്ഷൻ (ജിസെഡ്എ) കഴിഞ്ഞാൽ ഗുണ്ടൂർ ജങ്ഷൻ (ജിഎൻടി), നരസരോപെറ്റ് (എൻആർടി), വിനുകോണ്ട (വികെഎൻ), കുരിചെടു (കെസിഡി), ഡോനകൊണ്ട (ഡികെഡി), മർകപുർ റോഡ്‌ (എംആർകെ), ടാർലുപാടു (ടിഎൽയു), കമ്പും (സിബിഎം), ഗിദ്ദലുർ (ജിഐഡി), നന്ദ്യാൽ (എൻഡിഎൽ), ബി സിമെന്റ് നഗർ (ബിഇവൈ), ബെടംചെര്ല (ബിഎംഎച്), ധോനെ (ഡിഎച്എൻഇ), പെണ്ടെകല്ല് (പിഡിഎൽ), മദ്ദികേര (എംകെആർ), ഗുണ്ടകൽ ജങ്ഷൻ (ജിടിഎൽ), ബെല്ലാരി ജങ്ഷൻ (ബിഎവൈ), ടോരനഗല്ല് (ടിഎൻജിഎൽ), ഹോസ്പെറ്റ് ജങ്ഷൻ (എച്പിടി), മുനീരബാദ് (എംആർബി), കൊപ്പൽ (കെബിഎൽ), ഗദഗ് ജങ്ഷൻ (ജിഡിജി), അന്നിഗേരി (എൻജിആർ), ഹുബ്ലി ജങ്ഷൻ (യുബിഎൽ) എന്നിവയാണ് സ്റ്റോപ്പുകൾ.
17226 അമരാവതി എക്സ്പ്രസ്സിനു ഹുബ്ലി ജങ്ഷൻ (യുബിഎൽ) കഴിഞ്ഞാൽ അന്നിഗേരി (എൻജിആർ), ഗദഗ് ജങ്ഷൻ (ജിഡിജി), കൊപ്പൽ (കെബിഎൽ), മുനീരബാദ് (എംആർബി), ഹോസ്പെറ്റ് ജങ്ഷൻ (എച്പിടി), ടോരനഗല്ല് (ടിഎൻജിഎൽ), ബെല്ലാരി ജങ്ഷൻ (ബിഎവൈ), ഗുണ്ടകൽ ജങ്ഷൻ (ജിടിഎൽ), മദ്ദികേര (എംകെആർ), പെണ്ടെകല്ല് (പിഡിഎൽ), ധോനെ (ഡിഎച്എൻഇ), ബെടംചെര്ല (ബിഎംഎച്), ബി സിമെന്റ് നഗർ (ബിഇവൈ), നന്ദ്യാൽ (എൻഡിഎൽ), ഗിദ്ദലുർ (ജിഐഡി), കമ്പും (സിബിഎം), ടാർലുപാടു (ടിഎൽയു), മർകപുർ റോഡ്‌ (എംആർകെ), ഡോനകൊണ്ട (ഡികെഡി), കുരിചെടു (കെസിഡി), വിനുകോണ്ട (വികെഎൻ), നരസരോപെറ്റ് (എൻആർടി), ഗുണ്ടൂർ ജങ്ഷൻ (ജിഎൻടി), വിജയവാഡ ജങ്ഷൻ (ജിസെഡ്എ) എന്നിവയാണ് സ്റ്റോപ്പുകൾ.
കുമ്മാട്ടി ഇംഗ്ലീഷ് വിലാസം https://ml.wikipedia.org/wiki/Kummattikali
തൃശൂർ , പാലക്കാട് , വയനാട് തുടങ്ങിയ ജില്ലകളിൽ പ്രചാരത്തിലുള്ള ഒരു നാടൻ കലാരൂപമാണ് കുമ്മാട്ടി .
തൃശൂർ നഗരത്തിനു ചുറ്റുമുള്ള ദേശക്കാർ ഓണത്തോടനുബന്ധിച്ച് ആഘോഷിക്കുന്നു.
പാലക്കാട്, വയനാട് ജില്ലകളുടെ ചില ഭാഗങ്ങളിൽ കുമ്മാട്ടി ദേവപ്രീതിക്കായും വിളവെടുപ്പിനോട് അനുബന്ധിച്ചും ആഘോഷിക്കുന്നുണ്ട്.
ഈ ഭാഗങ്ങളിൽ ഓണത്തപ്പനെ വരവേൽക്കാനായും കുമ്മാട്ടി ആഘോഷിക്കുന്നുണ്ട്.
Kummattikali - കുമ്മാട്ടിക്കളി - Wiki Loves Onam 2024 ഐതിഹ്യം
കാലദോഷം തീർക്കാനും കുട്ടികളെ ആഹ്ലാദിപ്പിച്ച് അവർക്ക് നന്മനേരാനുമെത്തുന്ന കുമ്മാട്ടിക്കൂട്ടങ്ങൾക്ക് പിന്നിലെ ഐതിഹ്യം ശിവനും അർജ്ജുനനുമായി ബന്ധപ്പെട്ടതാണ്.
പാണ്ഡവരുടെ വനവാസകാലത്ത് യുധിഷ്ഠിരൻ അനുജനായ അർജ്ജുനനോട് ശത്രുസംഹാരത്തിനായി വിശിഷ്ട ആയുധങ്ങൾ തപസുചെയ്ത് നേടാൻ നിർദ്ദേശിച്ചു.
അതനുസരിച്ച് അർജ്ജുനൻ ഹിമാലയത്തിലെത്തി ദേവേന്ദ്രൻ , ശിവൻ , യമൻ , വരുണൻ എന്നീ ദേവൻമാരെ കണ്ട് വരം സ്വന്തമാക്കി.
ഇതിൽ ശിവനെ പ്രത്യക്ഷപ്പെടുത്താൻ കഠിനമായ തപസ്സു ചെയ്യേണ്ടിവന്നു.
ശിവന്റെ പക്കലുള്ള പാശുപതാസ്ത്രമായിരുന്നു അർജ്ജുൻ വരമായി ആഗ്രഹിച്ചത്.
എന്നാൽ ഈ വരം നല്കുന്നതിന് മുമ്പായി അർജ്ജുനന്റെ സാമർഥ്യം പരീക്ഷിക്കാൻ ശിവൻ തിരുമാനിച്ചു.
അതിനു ശേഷം മാത്രമേ അസ്ത്രദാനം നല്കൂ എന്ന് നിശ്ചയിച്ചു.
ശിവൻ കാട്ടാളരൂപം ധരിച്ച് അർജ്ജുനന്റെ മുമ്പിലെത്തി.
പാർവ്വതി കാട്ടാളത്തിയുമായി.
മായാവിദ്യയിലൂടെ ഒരു കാട്ടുപന്നിയെ സമാധിസ്ഥനായ അർജ്ജുനന്റെ മുമ്പിലൂടെ ഓടിച്ചു.
പെട്ടെന്ന് കണ്ണുതുറന്ന അർജ്ജുനൻ വില്ലുകുലച്ച് പന്നിയ്ക്ക് പിന്നാലെ ഓടി.
കിരാതരൂപിയായ ശിവൻ മറ്റൊരു വഴിയിലൂടെ പന്നിയെ പിന്തുടർന്നു.
ഒരിടത്ത് വച്ച് ഇരുവരും വില്ലുകുലയ്ച്ചു.
രണ്ട് ശരങ്ങളും ഒരേ സമയം പന്നിയുടെ ദേഹത്ത് പതിച്ചു.
പ്രാണവേദനകൊണ്ട് പുളഞ്ഞ് പന്നി ചത്തുവീണു.
താനയച്ച അമ്പാണ് ആദ്യം പന്നിയ്ക്ക് മേൽ കൊണ്ടെതെന്ന് പറഞ്ഞ് അർജ്ജുനൻ പന്നിയ്ക്ക് മേൽ അവകാശവാദം ഉന്നയിച്ചു.
ആ വാദത്തെ ഖണ്ഡിച്ച് കിരാതനും അവകാശവാദമുന്നയിച്ചു.
തർക്കം മുറുകിയപ്പോൾ തങ്ങളിൽ ആരാണ് കേമൻ എന്ന് യുദ്ധത്തിലൂടെ തിരുമാനിക്കാം എന്ന ധാരണയിലെത്തി.
അല്പസമയത്തിനകം അവിടം ഒരു യുദ്ധഭൂമിയായി.
തുല്യശക്തികളായ ശിവനും അർജ്ജുനനും തമ്മിൽ പൊരിഞ്ഞ യുദ്ധം നടന്നു.
ദിവ്യാസ്ത്രങ്ങൾ പ്രയോഗിച്ച് തങ്ങളുടെ കഴിവുകൾ കാട്ടി.
ഏറെ നേരം നീണ്ടയുദ്ധത്തിനൊടുവിൽ അർജ്ജുനൻ നിരായുധനും നിസ്സഹായനുമായി.
കേവലമൊരു കാട്ടാളനോട് അടിയറവുപറയേണ്ടിവന്നതിൽ അർജ്ജുനൻ ദുഃഖിച്ചു.
പെട്ടെന്ന് ശിവൻ കിരാതരൂപം വെടിഞ്ഞ് സ്വരൂപം കൈക്കൊണ്ട് അർജ്ജുനനെ അനുഗ്രഹിച്ചു.
വിഷമിക്കേണ്ടതില്ല.
കിരാതരൂപത്തിൽ വന്ന് നിന്നെ പരീക്ഷിക്കുകയായിരുന്നു എന്നും പരീക്ഷണത്തിൽ അർജ്ജുനൻ വിജയിച്ചു എന്നും പറഞ്ഞ് ദിവ്യശ്കതിയുള്ള പാശുപതാസ്ത്രം സമ്മാനിച്ചു.
അർജ്ജുനൻ ആദരപൂർവ്വം പാശുപതാസ്ത്രം വാങ്ങി ശിവനെ നമസ്കരിച്ചു.
അപ്പോഴേയ്ക്കും ശിവന്റെ അസംഖ്യം ഭൂതഗണങ്ങൾ അവിടെയെത്തി.
അവർ ശിവനേയും പാർവ്വതിയേയും സന്തോഷിപ്പിക്കാൻ അമ്പും വില്ലും കൊട്ടി നൃത്തം ചെയ്തു.
അനന്തരം ശിവനും പാർവ്വതിയും അപ്രത്യക്ഷരായി.
വളരെ കാലത്തിന് ശേഷം ശിവൻ പാർവ്വതീസമേതനായി തൃശ്ശൂർ വടക്കുംനാഥക്ഷേത്രത്തിൽ കുടികൊണ്ടു.
ഭൂതഗണങ്ങളുടെ പഴയ നൃത്തവും പാട്ടും ഒരിക്കൽ കൂടി കേൾക്കണമെന്ന് പാർവ്വതിക്ക് മോഹമുണ്ടായി.
ആ നിമിഷം ഭൂതഗണങ്ങളെ വരുത്തി നൃത്തം ചെയ്യാനാവശ്യപ്പെട്ടു.
താളാത്മകമായ പാട്ടും നൃത്തവും ഭഗവതിക്ക് ഏറെ ഇഷ്ടപ്പെട്ടു.
നൃത്തം തീർന്നതും പാർവ്വതി ഭൂതഗണങ്ങൾക്ക് പട്ടും വളയും സമ്മാനിച്ചു.
അതിന് ശേഷം ശിവൻ ഭൂതഗണങ്ങളോട് ഇങ്ങനെ നിർദ്ദേശിച്ചു.
"ഏറെ ഹൃദ്യമായ നിങ്ങളുടെ ആട്ടവും പാട്ടും ചെയ്ത് നിങ്ങൾ ജനങ്ങളെ സന്തോഷിപ്പിക്കണം. ഒരു കാലത്തും വിസ്മരിക്കാതെ അവർ ഈ കലയെ സംരക്ഷിച്ചുകൊള്ളും. ഓണക്കാലത്ത് എന്റെ പ്രിയഭക്തനായ മഹാബലി കേരളീയരെ കാണാനായി ഇവിടെയെത്തും. അപ്പോൾ നിങ്ങൾ ഭക്തരുടെ ഭവനങ്ങൾ സന്ദർശിച്ച് നൃത്തവും പാട്ടുംകൊണ്ട് അവരെ ആനന്ദിപ്പിക്കണം."
അങ്ങനെയാണ് കുമ്മാട്ടിക്കളിയ്ക്ക് തൃശ്ശൂരിലും പരിസരങ്ങളിലും പ്രചാരമുണ്ടായതെന്ന് ഐതിഹ്യം.
കുനിശ്ശേരി പൂക്കുളങ്ങര ഭഗവതി ക്ഷേത്രത്തിലെ കുമ്മാട്ടി മഹോത്സവത്തിനു പിന്നിലും ഒരു ഐതിഹ്യമുണ്ട്.
കോഴിക്കോട്ടെ സാമൂതിരി രാജാവ് തന്നെ കരുത്തുറ്റ സൈന്യത്തെ ഉപയോഗിച്ച് സമീപപ്രദേശങ്ങലെല്ലാം കീഴടക്കി.
സാമൂതിരിയുടെ ശക്തിയിൽ മിക്ക രാജ്യങ്ങളും വീണ് രാജ്യവിസ്ത്രതി പലമടങ്ങ് വർദ്ധിച്ചു.
സാമൂതിരിപ്പടയെ ചെറുക്കാനാവാതെ മിക്കരാജാക്കന്മാരും പാലായനം ചെയ്തു.
ഇതൊന്നും മതിയാവാതെ സാമൂതിരി കുനിശ്ശേരിയിലേയ്ക്ക് പടനയിച്ചു.
കുനിശ്ശേരിയിലെ നാടുവാഴി ധീരനും സാഹസികനുമായതിനാൽ അടിയറവ് പറയാതെ പൊരുതാൻ തിരുമാനിച്ചു.
ഉശിരുള്ള ഭടന്മാരും നാട്ടുകാരും ഒന്നടങ്കം നാടുവാഴിയ്ക്ക് പിന്തുണ പ്രഖ്യാപിച്ചു.
കുനിശ്ശേരി സൈന്യവും സാമൂതിരിപ്പടയും തമ്മിൽ രൂക്ഷയുദ്ധം നടന്നു.
മൂന്നുനാലുദിവസം കഴിഞ്ഞിട്ടും സാമൂതിരിപ്പടയ്ക്ക് പുരോഗതിയുണ്ടാക്കാൻ കഴിഞ്ഞില്ല.
ഇത് സാമൂതിരിയെ അമ്പരപ്പിച്ചു.
ഒരു ജോതിഷിയെ വരുത്തി പ്രശ്നം വെപ്പിച്ചുനോക്കി, കവടിനിരത്തി കണക്കുകൂട്ടി ജോതിഷി പറഞ്ഞു കുനിശ്ശേരിരാജ്യത്തെ കാക്കുന്നത് ശക്തയായ പൂക്കുളത്തമ്മയാണ്.
അമ്മയുടെ അദൃശ്യശക്തിയ്ക്കുമുമ്പിൽ ആർക്കും ഒന്നും ചെയ്യാൻ പറ്റില്ല.
ദേവിയെ ശരണം പ്രാപിയ്ക്കുകയേ രക്ഷയുള്ളൂ.
ഒരു നാട്ടുരാജ്യത്തോട് തോറ്റുമടങ്ങുക എന്നത് നാണക്കേടാണെന്ന് കൂടുതൽ ചിന്തിച്ച് സാമൂതിരിയ്ക്ക് തോന്നി.
ഇതുവരെ പരാജയമറിഞ്ഞിട്ടില്ലാത്ത താൻ തോറ്റ് പിന്മാറിപ്പോയാൽ പ്രജകൾ തന്നെ വിലവയ്ക്കില്ലെന്ന് തോന്നി.
അഭിമാനം കാക്കാനായി ആ രാത്രി സാമൂതിരി പൂക്കുളത്തിയമ്മയുടെ നടയിലെത്തി ഉള്ളൂചുട്ട് പ്രാർഥിച്ചു.
തന്റെ അഭിമാനം കാക്കണമെന്നും കുനിശ്ശേരിപ്പടയോട് കനിയരുതെന്നും അപേക്ഷിച്ചു.
നാളെ യുദ്ധം തോറ്റാൽ ഈ നടയിലെത്തി ശിരസ്സു ഛേദിയ്ക്കുമെന്നും ജയിച്ചാൽ അമ്മയ്ക്ക് മതിവരോളം പൂജകളും നിവേദ്യങ്ങളും നടത്താം എന്നും പ്രാർഥിച്ചു.
രാജാവിനോട് പൂക്കുളത്തിയമ്മയ്ക്ക് സഹതാപം തോന്നി.
സാമൂതിരിയുടെ അപേക്ഷകേട്ട് കുനിശ്ശേരിപ്പടയ്ക്കു് നേരെ ഭഗവതി കണ്ണടച്ചു.
ഇത് അവരുടെ സൈന്യത്തെ നിഷ്ക്രിയരാക്കി.
നിമിഷങ്ങൾക്കൊണ്ട് സാമൂതിരിപ്പട കുനിശ്ശേരിസേനയെ കീഴടക്കി.
പൂക്കുളത്തിയമ്മ സ്വന്തം നാടിനെ ഒറ്റിക്കൊടുത്തു.
പരാജയം ഉറപ്പായ നാടുവാഴി വജ്രം വിഴുങ്ങി ആത്മഹത്യചെയ്തു.
തന്നെ സഹായിച്ചതിന് നന്ദിസൂചകമായി സാമൂതിരി എല്ലാവർഷവും പൂക്കുളത്തിയമ്മയുടെ പിറന്നാളാഘോഷത്തിന് കുനിശ്ശേരി സന്ദർശ്ശിച്ചു.
ആ ആഘോഷം പിന്നീട് കുമ്മാട്ടി മാമാങ്കം എന്നറിയപ്പെട്ടു.
ഒരു വർഷം ദേഹാസ്വാസ്ഥ്യം മൂലം സാമൂതിരിയ്ക്ക് ഉത്സവത്തിന് എത്താനായില്ല.
പകരം ഒരു ഒടിയനെ തന്റെ വേഷത്തിൽ കുനിശ്ശേരിയ്ക്കയച്ചു.
ഒടിയൻ ഭഗവതിയുടെ തിരുനടയിലെത്തി ഉത്സവത്തിൽ സംബന്ധിച്ചു.
പക്ഷേ പൂക്കുളത്തമയ്ക്ക് സാമൂതിരിയുടെ ഈ ആൾമാറാട്ടം കണ്ടുപിയ്ക്കാൻ പറ്റിയിട്ടില്ലെന്നത് കൗതുകകരമാണ്.
പുല്ലിൽ നെയ്ത വസ്ത്രം ധരിച്ചാണ് കുമ്മാട്ടിക്കളിക്കാർ ചുവടു വക്കുന്നതു്.
കുമ്മാട്ടിക്കളിക്കാർ വീടുകൽ കയറിയിറങ്ങി ജനങ്ങളെ പ്രീതിപ്പെടുത്തി ഉപഹാരങ്ങൾ സ്വീകരിക്കും.
ചെണ്ടയാണ് പ്രധാന പിന്നണി വാദ്യം.
കൂടാതെ തകിൽ , ചേങ്ങില , നാദസ്വരം എന്നിവയും ഉപയോഗിക്കുന്നു.
കുമ്മാട്ടിമുഖം
കുമ്മാട്ടികൾക്ക് ഭംഗിയുള്ള മുഖംമൂടിയാണ് ഉപയോഗിക്കുന്നത്.
ആദ്യകാലങ്ങളിൽ കമുകിൻപാളകളായിരുന്നു മുഖാവരണത്തിന് ഉപയോഗിച്ചിരുന്നത്.
പക്ഷേ ഇന്ന് കമുകിൻപാളകൾക്ക് ക്ഷാമം അനുഭവിക്കുന്നുണ്ട്.
അതുകൊണ്ട് ഇപ്പോൾ മുരിക്ക് പോലെയുള്ള ഭാരം കുറഞ്ഞ തടി ഉപയോഗിച്ചാണ് മുഖംമൂടി ഉണ്ടാക്കുന്നത്.
ഒറ്റമുഖത്തിന് പതിനഞ്ച് കിലോയോളം തൂക്കം വരും.
മുമ്പ് പാളയിൽ കരിയും ചെങ്കല്ലും ഉപയോഗിച്ച നിറങ്ങളാണെങ്കിൽ ഇന്ന് നിറങ്ങൾക്കും മാറ്റം സംഭവിച്ചിരിക്കുന്നു.
പണ്ട് പ്രകൃതി ദത്തമായ നിറങ്ങളായിരുന്നു ഉപയോഗിച്ചിരുന്നത്.
ഇന്ന് അതിൻറെ സ്ഥാനത്ത് സാധാരണ നിറങ്ങൾ ഉപയോഗിക്കുന്നു.
ശിവൻ , ഹനുമാൻ , സുഗ്രീവൻ , ബാലി , അപ്പൂപ്പൻ , അമ്മൂമ്മ , കാട്ടാളൻ, കാലൻ, ഗരുഡൻ, ഗണപതി, കാളി, തെയ്യം, ശ്രീകൃഷ്ണൻ, ബ്രഹ്മാവ്, തള്ള എന്നിങ്ങനെയാണ് പ്രധാന വേഷങ്ങൾ.
പല കുമ്മാട്ടിസംഘങ്ങളും പൈതൃകമായി ലഭിച്ച മുഖം മൂടികളാണ് ഇപ്പോഴും ഉപയോഗിക്കുന്നത്.
പ്ലാവിന്റെ വേര് നെല്ലിലും എണ്ണയിലും ഇട്ട് പുഴുങ്ങി സ്ഫുടം ചെയ്താണ് പരമ്പരാഗതമായി കുമ്മാട്ടി മുഖങ്ങൾ നിർമ്മിച്ചിരുന്നത്.
കാരപ്പുറത്ത് രാമൻ നായരും മാധവൻ നായരും ഗോവിന്ദൻകുട്ടി നായരുമാണ് ഈ മുഖങ്ങളുടെ ശിൽപികൾ.
എന്നാൽ ഇന്ന് മൂന്ന് മാസത്തിലേറെ സമയമെടുത്ത് കുമിഴിന്റെ തടി കടഞ്ഞെടുത്താണ് പുതിയ കുമ്മാട്ടി മുഖങ്ങൾ തീർക്കുന്നത്.
പതിനായിരം മുതൽ ഇരുപതിനായിരം വരെ ഇതിന് ചെലവാകുന്നു.
കുമ്മാട്ടിപ്പുല്ല്
ശരീരം മുഴുവനും കുമ്മാട്ടിപ്പുല്ല് (പർപ്പിടകപ്പുല്ല്),വാഴയില ഇവയിൽ ഏതെങ്കിലും വച്ച് കെട്ടി ചെണ്ടയുടെ താളത്തിനൊത്താണ് കുമ്മാട്ടികൾ കളിക്കുക.
ദേഹമാസകലം പുല്ലുകൊണ്ട് മൂടി പേടിപ്പിക്കുന്ന രൂപത്തിലാണ് കുമ്മാട്ടികൾ വരുക.
ആറരയടിയുള്ള ഒരാൾക്ക് കുമ്മാട്ടിവേഷം കെട്ടാൻ ഏകദേശം ഒരു കിന്റൽ പുല്ലുവേണ്ടിവരും എന്നാണ് ശരാശരി കണക്ക് .
ഓണമാവാറായൽ കുമ്മാട്ടിസംഘങ്ങളുടെ പ്രഥമ ജോലി എന്നത് കുമ്മാട്ടിപ്പുല്ലുള്ള സ്ഥലങ്ങൾ തേടിപ്പിടിയ്ക്കുക എന്നതാണ്.
കുമ്മാട്ടികളിയുടെ നിലനില്പ്പ് തന്നെ ഈ കുമ്മാട്ടിപ്പുല്ലിനെ ആശ്രയിച്ചാണ് എന്ന് പറയാം.
കുമ്മാട്ടിപ്പുല്ല് ഔഷധഗുണമുള്ളതാണ്.
ഇത് ശരീരത്തോട് ചേർത്ത് കെട്ടുമ്പോൾ സുഗന്ധമുണ്ടാകുന്നു.
അത് കൂടുതൽ ഓക്സിജൻ പ്രവഹിപ്പിക്കും.
മണിക്കൂറുകളോളം കുമ്മാട്ടിക്കളിയിൽ വേഷം കെട്ടണമെങ്കിൽ ഈ പുല്ല് അതുകൊണ്ട് അത്യാവശ്യമാണ്.
മറ്റ് സാധാരണപുല്ലാണ് കെട്ടുന്നതെങ്കിൽ വരിഞ്ഞുമുറുക്കി കെട്ടിയാൽ ശ്വാസം വിടാൻ തന്നെ പ്രയാസമാണെന്നതിനോടൊപ്പം അസഹ്യമായ ചൊറിച്ചിലും ഉണ്ടാകുന്നു.
തൃശ്ശുർ ജില്ലയിലെ കുമ്മാട്ടിപ്പുല്ല്ല് കിട്ടാതെ വന്നാൽ അതിന്റെ അന്വേഷണം സമീപജില്ലയിലേയ്ക്കും വ്യാപിപ്പിക്കുന്നു.
സമീപകാലങ്ങളിൽ ഈ ചെടി ലഭിക്കാൻ തമിഴ്നാട് വരെ ചില സംഘങ്ങൾക്ക് പോകേണ്ടിവന്നിട്ടുണ്ട്.
സാധാരണ വെട്ടുകല്ലുള്ള പ്രദേശത്ത് ഈർപ്പം കുറഞ്ഞിടത്താണ് ഈ പുല്ല് കാണുന്നത്.
ചുവന്ന മണ്ണിലും ഇവ നന്നായി വളരും.
ഗ്രാമങ്ങളിൽ കുന്നിടിച്ചൽ വ്യാപകമായതോടെ കുമ്മാട്ടിപ്പുല്ല് അപ്രത്യക്ഷമായി തുടങ്ങി.
സ്വതേ ഈ പുല്ല് കൃത്രിമമായി വച്ചു പിടിപ്പിയ്ക്കുക എളുപ്പമല്ല.
പാടത്ത് സാധാരണ കാണുന്ന കുമ്മാട്ടിപുല്ലിനോട് സാദൃശ്യമുള്ള പട്ടിപ്പുല്ല് കുമ്മാട്ടി കെട്ടാൻ ചില സംഘങ്ങൾ ഉപയോഗിക്കാറുണ്ടെങ്കിലും ചൊറിച്ചിൽ കൂടുതലാണ്.
ദൂരെയുള്ള സ്ഥലങ്ങളിൽ നിന്ന് ഒരാഴ്ചമുമ്പ് തന്നെ പുല്ലുകൾ എത്തിയ്ക്കും.
ചിലത് കുഴിച്ചിടും.
ഓടിന്മേൽവെച്ച് വെള്ളം സ്പ്രെ ചെയ്ത് പച്ചപ്പ് സൂക്ഷിക്കാം.
ഇങ്ങനെ ചെയ്താൽ നാല് ദിവസം വരെ പുല്ല് വാടാതിരിയ്ക്കും.
പുല്ല് അങ്ങോട്ടുമിങ്ങോട്ടും പിരിച്ച് വെച്ച് ഒരു പ്രത്യേകതരത്തിലാന് കുമ്മാട്ടി വേഷം കെട്ടുക.
തൃശ്ശുരിലെ കുമ്മാട്ടി
തൃശ്ശുരിലെ കിഴക്കുമ്പാട്ടുകര കുമ്മാട്ടിയാണ് ഏറ്റവും പ്രധാനം.
തിരുവോണം മുതൽ ചതയം വരെയുള്ള മൂന്നു നാളുകളിൽ നടക്കുന്ന ആഘോഷത്തിൽ അമ്പതോളം കുമ്മാട്ടികൾ പങ്കെടുക്കും.
കിഴക്കുമ്പാട്ടുകരയെ കുമ്മാട്ടിക്കളിയുടെ ഈറ്റില്ലം എന്ന് വിശേഷിപ്പിക്കുന്നു.
തൃശ്ശൂർ നഗരത്തിന് ചുറ്റുമായി അസംഖ്യം കുമ്മാട്ടി സംഘങ്ങൾ ഇന്നും സജീവമായുണ്ട്.
നാലോണത്തിന് ഉള്ള പുലിക്കളിയുടെ അത്രതന്നെ പ്രാധാന്യമുള്ളവയാണ് ഇവിടുത്തെ കുമ്മാട്ടിക്കളിയും.
പാലക്കാട്ടെ കുമ്മാട്ടി
പാലക്കാട് ജില്ലയിലെ കുനിശ്ശേരി പൂക്കുളങ്ങര ഭഗവതീക്ഷേത്രത്തിൽ കുമ്മാട്ടി ഉത്സവമുണ്ട്.
വർഷാവർഷം മീനത്തിലെ പുണർതം നാളിലാണ് പൂക്കുളത്തിയുടെ പിറന്നാൾ എന്നറിയപ്പെടുന്ന ഉത്സവം നടക്കുന്നത്.
ഇതോടനുബന്ധിച്ചുള്ള കുമ്മാട്ടിക്കളിയും ശ്രദ്ധേയമാണ്.
ഉത്സവത്തലേന്ന് കണ്യാർ കളി നടക്കും.
നെറ്റിപ്പട്ടം കെട്ടിയ പത്ത് ഗജവീരന്മാരുടെ ഉത്സവ ഘോഷയാത്രയും നടക്കും.
ഇവിടെ കുമ്മാട്ടിയെ കാണാൻ ആയിരക്കണക്കിന് ആളുകൾ എത്താറുണ്ട്.
പാലക്കാട്‌ കല്ലേപ്പള്ളി  ഉത്സവകുമ്മാട്ടി ആഘോഷവും ഒരുപാട് പേരുകേട്ടതാണ്.
കുമ്മാട്ടിക്കളി ഇന്ന്
നിലനില്പിന് ഭീഷണി നേരിട്ടുകൊണ്ടിരിക്കുന്ന ഒരു കലാരൂപമാണ് ഇന്ന് കുമ്മാട്ടിക്കളി.
വളരെ ചിലവേറിയ കുമ്മാട്ടിക്കളിയ്ക്ക് അർഹമായ സാമ്പത്തിക സഹായം ലഭിക്കാത്തത് മൂലവും പുലിക്കളിയ്ക്ക് അമിത പ്രാധാന്യം കല്പിക്കുന്നത് കൊണ്ടും ഈ കലാരൂപം ഇന്ന് പ്രതിസന്ധിയിലാണ്.
കുമ്മാട്ടിപ്പുല്ലിന്റെ ക്ഷാമവും അത് അന്യനാടുകളിൽ നിന്ന് കണ്ടെത്താനുള്ള വിഷമവും പണച്ചെലവും വളരെയധികമാണ്.
50 കുമ്മാട്ടികൾ അണിനിരക്കുന്ന വടക്കുംമുറി കിഴക്കുംപാട്ടുകര തുടങ്ങി കിഴക്കുപാട്ടുകര തെക്കുംമുറി, മുക്കാട്ടുകര ദേശകുമ്മാട്ടി, ശ്രീദുർഗ, പൃഥ്വി, കുളമുറ്റം ഋഷി, നെടിശേരി, പനമുക്ക് രചന കലാവേദി, ഏവന്നൂർ mandiram team, Maruthur, kuttumukku,ചെമ്പൂക്കാവ്, അഞ്ചേരി,പൂങ്കുന്നം,മൂർക്കനിക്കര,oorakam,perngavu,viyyur, villadam,ollukkara എന്നിങ്ങനെ വിവിധ ദേശകുമ്മാട്ടി സംഘങ്ങൾ തൃശ്ശൂരിൽ സജീവമായുണ്ട്.
കുമ്മാട്ടിപ്പാട്ട്
തൃശ്ശുർ ജില്ലയിലാണ് കുമ്മാട്ടിയ്ക്ക് ഏറെ പ്രചാരം.
ഡൈ ഡൈ ഡോ...
ഡൈ...
ഡോ/ഡൈ ഡൈ ഡോ...
ഡൈ ഡോ എന്ന താളത്തിലാണ് കുമ്മാട്ടികളിയിൽ കുമ്മാട്ടികളുടെ നൃത്തം.
കുമ്മാട്ടി വേഷം  കെട്ടി, തപ്പും തുടിയും കിണ്ണവുമൊക്കെ കൊട്ടി കുട്ടികൾ പാടുന്ന ഒരു പാട്ട്, "കുണ്ടൻ കിണറ്റിൽ കുറുവടി പോയാൽ കുമ്പിട്ടെടുക്കും കുമ്മാട്ടി... പൊക്കത്തിലുള്ളൊരു വാളൻപുളിങ്ങ എത്തിച്ചു പൊട്ടിയ്ക്കും കുമ്മാട്ടി..."
മറ്റൊരു പാട്ട്, "പഴോം പപ്പടോം തന്നില്ലെങ്കീ പടിക്കല് തൂറും കുമ്മാട്ടി.."
ചിത്രശാല അവലംബം നമ്മുടെ നാടോടികഥകളും ഐതിഹ്യങ്ങളും, ഭാഗം 3, ഡോ. കെ. ശ്രീകുമാർ (ഡിസി ബുക്സ്), പേജ് 746 ↑ ഓണംകൂടാൻ കുമ്മാട്ടിയെത്തുന്നു-metrovaartha ↑ വൈവിധ്യങ്ങളുടെ ഓണം - manoramaonline ↑ കാട്ടാളനും തള്ളക്കും 70 വയസ്സ് - ദേശാഭിമാനി ↑ കുമ്മാട്ടികളുടെ ശയനപ്രദക്ഷിണം- മെട്രോവാർത്ത ↑ കുമ്മാട്ടിക്കൂട്ടങ്ങൾ പുൽക്ഷാമത്തിൽ വലയുന്നു പുറത്തേയ്ക്കുള്ള കണ്ണി Kummattikali എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രഥ്വി കുമ്മാട്ടികളി
അലിസ്സ വൈറ്റ്-ഗ്ലൂസ് ഇംഗ്ലീഷ് വിലാസം https://ml.wikipedia.org/wiki/Alissa_White-Gluz
ഒരു കനേഡിയൻ ഗായികയാണ് അലിസ്സ വൈറ്റ്-ഗ്ലൂസ് (/əˈliːsə ˈɡlʌz/; ജനനം ജൂലൈ 31, 1985).
സ്വീഡിഷ് മെലോഡിക് ഡെത്ത് മെറ്റൽ ബാൻഡായ ആർച്ച് എനിമിയുടെ പ്രധാന ഗായകനായി അറിയപ്പെടുന്നു.
മുൻ പ്രധാന ഗായകനും കനേഡിയൻ മെറ്റൽകോർ ബാൻഡായ അഗോണിസ്റ്റിന്റെ സ്ഥാപക അംഗവുമാണ്.
അവരുടെ സ്വര ശൈലിയിൽ മുറുമുറുപ്പും ശുദ്ധമായ ശബ്ദവും (ആലാപനം) ഉൾപ്പെടുന്നു.
മെലഡിക് ഡെത്ത് മെറ്റൽ, മെറ്റൽകോർ എന്നിവയുമായി പ്രാഥമികമായി ബന്ധപ്പെട്ടിട്ടുണ്ടെങ്കിലും, പവർ മെറ്റൽ, സിംഫണിക് മെറ്റൽ, ഡെത്ത്‌കോർ ബാൻഡുകളുടെ അതിഥി ഗായികയായി അവർ പ്രത്യക്ഷപ്പെട്ടു.
പ്രത്യേകിച്ച് കാമെലോട്ട്, ഡിലൈൻ, കാർണിഫെക്സ്, പവർവോൾഫ്, കൂടാതെ നൈറ്റ്വിഷ്, ടാർജ ടുരുനെൻ എന്നിവയ്‌ക്കൊപ്പം തത്സമയം അവതരിപ്പിക്കുകയും ചെയ്തു.
കാനഡയിലെ ക്യൂബെക്കിലെ മോൺട്രിയലിൽ മൂന്ന് മക്കളിൽ രണ്ടാമനായാണ് വൈറ്റ്-ഗ്ലൂസ് ജനിച്ചത്.
രണ്ടാം ലോകമഹായുദ്ധസമയത്ത് തടങ്കൽപ്പാളയങ്ങളിൽ തടവുകാരായിരുന്ന അവരുടെ മുത്തശ്ശിമാർക്ക് രക്ഷപ്പെടാൻ കഴിഞ്ഞു.
ക്യാമ്പുകളിലെ അവരുടെ അനുഭവങ്ങൾ "നരകത്തിലെ ആദ്യ ദിനം" എന്ന ആർച്ച് എനിമി ഗാനത്തിന് പ്രചോദനം നൽകുന്നു.
മോൺട്രിയൽ ആസ്ഥാനമായുള്ള ഷൂഗേസ് ബാൻഡായ നോ ജോയ് നയിക്കുന്ന ജാസമിൻ വൈറ്റ്-ഗ്ലൂസിന്റെ ഇളയ സഹോദരിയാണ് അവർ.
കരിയർ ദി അഗോണിസ്റ്റ് (2004–2014) 2012 ജൂലൈയിൽ വൈറ്റ്-ഗ്ലസ് അഗോണിസ്റ്റിനൊപ്പം പ്രകടനം നടത്തുന്നു
2004-ൽ, കാനഡയിലെ ക്യൂബെക്കിലെ മോൺട്രിയലിൽ, സഹ ബാൻഡ് അംഗങ്ങളായ ഡാനി മറീനോ, ക്രിസ് കെൽസ് എന്നിവരുമായി വൈറ്റ്-ഗ്ലൂസ് അഗോണിസ്റ്റ് (അന്ന് "ടെമ്പസ്റ്റ്" എന്നറിയപ്പെട്ടു) രൂപീകരിച്ചു.
അവരുടെ പ്രധാന ഗായികയായി അവർ മൂന്ന് ആൽബങ്ങൾ പുറത്തിറക്കി.
2014-ലെ വസന്തകാലത്ത് ആർച്ച് എനിമിയുടെ ഗായികയായി വേഷം വാഗ്ദാനം ചെയ്തതിനെത്തുടർന്ന് വൈറ്റ്-ഗ്ലസ് അഗോണിസ്റ്റിൽ നിന്ന് വിട്ടുനിന്നു.
അവലംബം പുറംകണ്ണികൾ Alissa White-Gluz എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് അലിസ്സ വൈറ്റ്-ഗ്ലൂസ്
സോഷ്യലിസ്റ്റ്‌ ജനതാദൾ ഇംഗ്ലീഷ് വിലാസം https://ml.wikipedia.org/wiki/Socialist_Janata_Dal
(July 2017) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ജനതാദൾ (യുണൈറ്റഡ്) എന്ന കക്ഷി   പിളർന്നുണ്ടായ പാർട്ടിയാണ് സോഷ്യലിസ്റ്റ്‌ ജനതാദൾ അഥവ എസ്.ജെ.ഡി .
കേരളത്തിൽ ദേശിയ ജനാധിപതൃ സഖൃം മുന്നണിയിൽ ഈ കക്ഷി നിലയുറപ്പിച്ചിട്ടുള്ളത്.
കേരളത്തിലെ കണൂർ , കോഴിക്കോട് , തൃശ്ശൂർ , എറ്ണാകുളം , തിരുവനന്തപുരം , ജില്ലകളിൽ പാർട്ടിക്ക് കൂടുതൽ ശക്തി.
ദേശിയ ജനാധിപതൃ സഖൃം
സോഷ്യലിസ്റ്റ്‌ ജനതാദൾ 2014  മുതൽ       എൻഡിഎ മുന്നന്നിയുമായി    സഹകരിച്ചു പ്രവർത്തിക്കുന്നു.
നേതാക്കൾ വിഷ്ണു വി രാജ് ബാഹ്യ ലിങ്കുകൾ സോഷ്യലിസ്റ്റ്‌ ജനതാദൾ ഫേസ്‌ബുക്കിൽ അവലംബം
അലക്‌സാന്ദ്ര വ്‌ളാഡിമിറോവ്‌ന ഷെലെസ്‌നോവ ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 സെപ്റ്റംബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Alexandra_Zheleznova-Armfelt Mrs. Zheleznova née Armfelt ca.
ഒരു ഫിന്നിഷ്-റസ് സംഗീതജ്ഞയായിരുന്നു അലക്‌സാന്ദ്ര വ്‌ളാഡിമിറോവ്‌ന ഷെലെസ്‌നോവ (റഷ്യൻ: Александра Владимировна Железнова; ജനനം അലക്‌സാൻഡ്രിൻ ആംഫെൽറ്റ്; 16 സെപ്റ്റംബർ 1866 - 6 മാർച്ച് 1933) .
കൗണ്ടസ് അലക്‌സാൻഡ്രിൻ ആംഫെൽറ്റ്, ഫിൻലാന്റിലെ തുർക്കു ഗ്രാൻഡ് ഡച്ചിയിലെ ഒരു ഫിന്നിഷ് കുലീന കുടുംബത്തിൽ കൌണ്ട് ഗുസ്താഫ് മൗറിറ്റ്സ് ആംഫെൽറ്റിന്റെ കൊച്ചുമകളായി ജനിച്ചു.
കുട്ടിക്കാലത്ത് വിശാലമായ വിദ്യാഭ്യാസം നേടുകയും ചെറുപ്പത്തിൽ തന്നെ രചിക്കാൻ തുടങ്ങുകയും ചെയ്തു.
അവളുടെ ആദ്യ കൃതി 1894-ൽ പ്രസിദ്ധീകരിച്ചു.
ആന്റൺ റൂബിൻസ്റ്റീനെയും മിലി ബാലകിരേവിനെയും ചുറ്റിപ്പറ്റിയുള്ള സർക്കിളിലെ അംഗമായിരുന്നു അവൾ.
1895-ൽ, യുറൽ കോസാക്ക് വംശജനായ സെന്റ് പീറ്റേഴ്‌സ്ബർഗിൽ ജനിച്ച ഉദ്യോഗസ്ഥനായ വ്‌ളാഡിമിർ ഷെലെസ്‌നോവിനെ അവർ വിവാഹം കഴിച്ചു.
1896-1897 കാലഘട്ടത്തിൽ യുറൽ ഡിസ്ട്രിക്റ്റിൽ ജോലിയിൽ പ്രവേശിച്ചതിനാൽ അവൾ ഭർത്താവിനൊപ്പം താമസിക്കുകയും റഷ്യൻ നാടോടി സംഗീതത്തിൽ താൽപ്പര്യം വളർത്തിയെടുക്കുകയും ചെയ്തു, കൂടാതെ ഭർത്താവുമായി ചേർന്ന് 1899-ൽ കോസാക്ക് ഗാനങ്ങളുടെ ഒരു ശേഖരം പ്രസിദ്ധീകരിച്ചു.
1903-1914, സെന്റ് പീറ്റേഴ്‌സ്ബർഗ് ആസ്ഥാനമാക്കി, സെല്ലോ, വയലിൻ, പിയാനോ എന്നിവയ്‌ക്കായി അവർ നിരവധി പ്രണയകഥകൾ പ്രസിദ്ധീകരിച്ചു.
1912-ൽ അവൾ ഭർത്താവിനെ വിവാഹമോചനം ചെയ്തു.
ഒന്നാം ലോകമഹായുദ്ധസമയത്തും റഷ്യൻ വിപ്ലവകാലത്തും അവൾക്ക് അവളുടെ മുൻ ഭർത്താവിനെയും മക്കളെയും നഷ്ടപ്പെട്ടു.
1917 ന് ശേഷം സിനിമയിൽ പിയാനിസ്റ്റായ അവൾ  പിയാനോ പഠിപ്പിക്കുകയും ചെയ്തു.
അവൾ ലെനിൻഗ്രാഡിൽ മരിച്ചു.
അവളുടെ മകൾ സെനിയ (റഷ്യൻ: Ксения Железнова-Осечкина), ചെറുമകൻ വെസെവോലോഡ് ഒസെച്ച്കിൻ (റഷ്യൻ: Всеволод Осечкин), സംഗീതസംവിധായകന്റെ പൈതൃകത്തിന്റെ ഭൂരിഭാഗവും പുനഃസ്ഥാപിക്കുകയും പ്രസിദ്ധീകരിക്കുകയും ചെയ്തു.
Sources Carpelan, Tor: Ättartavlor för de på Finlands riddarhus inskrivna ätterna , vol.
1, A–G, p. 61.
Helsingfors 1954.